આ અંગે જિલ્લા શિક્ષણાધિકારી એમ.પી. મહેતાએ જણાવ્યું હતું કે હું આ બાબતે કંઇ જાણતો નથી પરંતુ શાળા પાસે સીબીએસઇની માન્યતા નહીં હોય અને ફી ઉઘરાવી હશે તો ચોક્કસ તેમની સામે કડક પગલાં લઇને કાર્યવાહી કરવામાં આવશે. વાલીઓના કહેવા મુજબ શાળા સંચાલકોએ સીબીએસઇનો અભ્યાસક્રમ નહીં ચલાવતા હોવાનું જણાવ્યું હતું. વાલીઓએ જ્યારે એમ પૂછયું કે તમે નથી ચલાવતા તો ફી આટલી તગડી કેમ વસૂલી? ત્યારે સંચાલકોએ કહ્યું હતું કે તમારું બાળક ૯મા ધોરણમાં આવે ત્યારે જ ખબર પડે કે કયું બોર્ડ છે. હાલમાં અમે તમને ફી બાબતે કે માન્યતા બાબતે કંઇ કહી શકીએ નહીં.